РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/122-22

23. септембар 2022. године

Б е о г р а д

З А П И С Н И К

ДРУГЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 22. СЕПТЕМБРА 2022. ГОДИНЕ

 Седница је почела у 13:00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Жика Бујуклић, Александар Оленик, Угљеша Мрдић, Сања Јефић Бранковић, Сања Лакић, Радован Тврдишић, Оља Петровић, Дуња Симоновић Братић, Небојша Цакић, Милица Николић и Драган Николић.

 Седници су присуствовали и: Дејан Шулкић, заменик члана Одбора и Весна Недовић, заменик члана Одбора Зорана Томића

 Павле Грбовић, члан Одбора, приступио је седници у току разматрања друге тачке дневног реда док је Владимир Гајић, члан Одбора, приступио седници у току гласања по трећој тачки дневног реда.

 Седници није присуствовала чланови Одбора Дубравка Краљ, као ни њен заменик.

 На позив председника Одбора седници су присуствовали представници: Министарства грађевинарства, инфраструктуре и саобраћаја - Даница Ускоковић, помоћник министра за стамбену и архитектонску политику, комуналне делатности и енергетску ефикасност и Бранислав Поповић, помоћник министра за грађевинске послове и Министарства за бригу о породици и демографију - Милена Антић Јанић, руководилац Групе за популациону политику и финансијску подршку породици са децом.

 На предлог председника, Одбор је једногласно (14 гласова за) утврдио следећи

**Д н е в н и р е д:**

- Усвајање записника Прве седнице Одбора

1. Давање одговора Уставном суду поводом  иницијативе за покретање поступка за оцену уставности одредбе члана 8a Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон и 9/20), члана 134. Закона о изменама и допунама Закона о планирању и изградњи („Службени гласник РС”, број 132/14) и члана 109. Закона о изменама и допунама Закона о планирању и изградњи („Службени гласник РС”, број 83/18);

2. Давање одговора Уставном суду поводом две иницијативе за покретање поступка за оцену уставности одредбе члана 69. став 3. Закона о изменама и допунама Закона о планирању и изградњи (,,Службени гласник РС“, 72/2009, 81/2009-испр, 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013- одлука УС, 132/2014, 145/2014, 83/2018, 31/2019, 37/2019-др. закон, 9/2020 и 52/2021);

3. Давање одговора Уставном суду поводом покренутог поступка за утврђивање неуставности одредбе члана 17. став 4. Закона о финансијској подршци породици са децом  (,,Службени гласник РС”, бр. 113/17, 50/18, 46/21 – УС, 51/21 – УС, 53/21 – УС,  66/21 и 130/21).

Пре преласка на одлучивање о тачкама дневног реда, Одбор је једногласно (14 гласова за), усвојио записник Прве седнице Одбора.

**Прва тачка дневног реда:** Давање одговора Уставном суду поводом  иницијативе за покретање поступка за оцену уставности одредбе члана 8a Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон и 9/20), члана 134. Закона о изменама и допунама Закона о планирању и изградњи („Службени гласник РС”, број 132/14) и члана 109. Закона о изменама и допунама Закона о планирању и изградњи („Службени гласник РС”, број 83/18)

 Дописом од 31. марта 2022. године Влада Републике Србије је упутила Народној скупштини Мишљење поводом покренутог поступка за оцену уставности одредбе члана 8a Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон и 9/20), члана 134. Закона о изменама и допунама Закона о планирању и изградњи („Службени гласник РС”, број 132/14) и члана 109. Закона о изменама и допунама Закона о планирању и изградњи („Службени гласник РС”, број 83/18).

 Одбор је већином гласова (13 гласова за, 1 против, 1 није гласао) одлучио да достави Уставном суду одговор као у предложеном тексту.

 **Друга тачка денвног реда:** Давање одговора Уставном суду поводом две иницијативе за покретање поступка за оцену уставности одредбе члана 69. став 3. Закона о изменама и допунама Закона о планирању и изградњи (,,Службени гласник РС“, 72/2009, 81/2009-испр, 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013- одлука УС, 132/2014, 145/2014, 83/2018, 31/2019, 37/2019-др. закон, 9/2020 и 52/2021)

 Дописом од 31. марта 2022. године Влада Републике Србије је упутила Народној скупштини Мишљење поводом покренутог поступка за оцену уставности одредбе члана 69. став 3. Закона о изменама и допунама Закона о планирању и изградњи (,,Службени гласник РС“, 72/2009, 81/2009-испр, 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013- одлука УС, 132/2014, 145/2014, 83/2018, 31/2019, 37/2019-др. закон, 9/2020 и 52/2021).

 Одбор је већином гласова (14 гласова за, 1 није гласао) одлучио да достави Уставном суду одговор као у предложеном тексту.

 **Трећа тачка дневног реда:** Давање одговора Уставном суду поводом покренутог поступка за утврђивање неуставности одредбе члана 17. став 4. Закона о финансијској подршци породици са децом  (,,Службени гласник РС”, бр. 113/17, 50/18, 46/21 – УС, 51/21 – УС, 53/21 – УС,  66/21 и 130/21)

 Дописом од 28. јула 2022. године, Влада Републике Србије је упутила Народној скупштини Мишљење поводом поднетих иницијатива за покретање поступка за оцену уставности одредаба члана 17. став 1. тачка 2) и став 4. члана 18. став 8. и члана 19. став 3. Закона о финансијској подршци са децом.

 Одбор је већином гласова (13 гласова за, 1 против, 1 уздржан) одлучио да достави Уставном суду одговор као у предложеном тексту.

 Седница је завршена у 13. 10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић